b'\n_START_ARTICLE_\nNo Deals, Mr. Bond\n_START_PARAGRAPH_\nNo Deals, Mr. Bond (p\xc3\xa5 dansk: 007 \xe2\x80\x93 mislykket operation) er en kriminalroman fra 1987 af John Gardner. Romanen er hans sjette om den hemmelige britiske agent James Bond, der blev skabt af Ian Fleming._NEWLINE_Gardners oprindelige forslag til bogens titel var Tomorrow Always Comes, mens forl\xc3\xa6ggerne foreslog Oh No, Mr. Bond! og Bond Fights Back. Til sidst faldt valget s\xc3\xa5 p\xc3\xa5 No Deals, Mr. Bond, sk\xc3\xb8nt Gardner betegner b\xc3\xa5de den og forl\xc3\xa6ggernes forslag som "frygtelige".\n_START_SECTION_\nPlot\n_START_PARAGRAPH_\nEn MI6-operation mod nogle h\xc3\xb8jtst\xc3\xa5ende Sovjet-officerer forkl\xc3\xa6dt som k\xc3\xa6rlighedsaff\xc3\xa6rer g\xc3\xa5r galt, og MI6\'s folk m\xc3\xa5 tr\xc3\xa6kkes ud i en fart. Fem \xc3\xa5r senere bliver to af de involverede myrdet, og nu m\xc3\xa5 Bond sikre de sidste tre, f\xc3\xb8r turen kommer til dem. Men som turen g\xc3\xa5r fra England via Irland til Hong Kong, bliver sagen hurtigt mere og mere farlig og kompliceret. Vil to Sovjet-officerer virkelig hoppe af, og hvem blandt Bonds egne er det, der forr\xc3\xa5der dem?'